Случаите във филма се базират на действителни събития.
Това са истински разследвания на срещи с НЛО.
Досие: Дуайт Айзенхауер. Първи контакт.
Авиобаза "Едуардс", 1954 г.
20 февруари 1954 г.
Палм Спрингс, Калифорния.
Президентът Дуайт Айзенхауер е в града,
но посещението му е непланувано и неочаквано.
Вечерта на 20 февруари 1954 г.
Айзенхауер отпочивал в Палм Спрингс.
Президентът се връщал от петдневен лов на пъдпъдъци,
когато, без всякаква причина, отскочил до Палм Спрингс.
Никой не знаел, че ще ходи там.
Тогава, около 22:00 ч ,
Айзенхауер изчезва.
Президентът изчезнал за период от 12 часа.
Тогава един репортер даже съобщил на пресата,
че президентът е починал от инфаркт.
На другия ден Айзенхауер се появил на 150 км от там,
в Лос Анджелис, на църковна служба.
Той обяснил, че трябвало спешно да лекува зъбите си.
Според редица медии, президентът всъщност е бил на летище "Мюрок",
известно също като авиобаза "Едуардс",
само на два часа и половина с кола от Палм Спрингс.
Има документи, според които авиобаза "Едуардс"
е била затворена за 3 дни за целия входящ трафик
и за всички неоторизирани лица.
От 19-ти до 21 февруари 1954 г.
"Случайно" това е същото време, през което президентът изчезва.
Но какво ли е правил Айзенхауер в "Мюрок"?
След седмица или две се появили слухове,
че Айзенхауер е имал среща с...
извънземни.
Всъщност, това тръгва от радио шоуто на Франк Едуардс.
Слушали са го милиони и е имал за тема летящите чинии и НЛО.
Според данните на MUFON, на тази среща e имало очевидци.
Имаме много разкази на очевидци в нашите архиви,
че Айзенхауер е сключил тайна сделка с тези извънземни.
Там се твърди, че е договорено, истина или не,
че те ще предоставят на САЩ нови видове технологии,
а в замяна да им позволят да имат постоянна база на Земята.
След установяването на първият контакт,
Айзенхауер въвежда политика на пълна секретност
по отношение на НЛО и извънземните.
Два месеца след срещата е приета тайна политика,
че всяка информация за извънземни е въпрос на националната сигурност
и следователно е секретна.
"В никакъв случай обществеността или пресата
не бива да научава за тези същества.
Официалната правителствена политика е, че те не съществуват."
Възможно ли е Айзенхауер да се е срещал с извънземни?
Ако е така, това ще е най-важната президентска среща в историята.
Но това не е първият нито последния случай,
когато американски президент се сблъсква с феномена НЛО.
Какво знаят лидерите ни за НЛО и извънземните?
И каква информация крият от обществеността?
Следователите от MUFON отвориха архивите си, за да открием отговорите.
Точно сега.
"Взаимната мрежа за НЛО", известна като MUFON,
е независима неправителствена организация.
Те разследват съобщенията за наблюдавани НЛО от цял свят.
През последните 50 години те са събрали повече от 70 000 досиета,
пазени на място, известно като Хангар 1.
Сега, за първи път,
MUFON ще ни даде достъп до най-доброто от своя архив.
Това са досиетата на
ХАНГАР 1
ПРЕЗИДЕНТСКИ СРЕЩИ Сезон 1, Епизод 1
Превод и субтитри: membership
Един от най-спорните случаи на MUFON е вероятността,
президентът Дуайт Айзенхауер
да е осъществил първи контакт с извънземна раса
на тайна среща през 1954 г.
Въпреки това, според MUFON,
Айзенхауер не е първият президент, който се сблъсква с феномена НЛО.
Първенството принадлежи на президента Хари Труман.
Ако прегледаме всички документи,
ясно ще видим, че прикриването на НЛО
започва с президента Труман.
Хари Труман е вицепрезидент само от 82 дни, когато сменя
починалия президент Франклин Рузвелт.
Това са били трудни времена.
След броени месеци той взел трудното решение
да хвърли атомната бомба над Япония.
В света се ширило безпокойство,
и неочаквано, Труман се намесва в един инцидент насред Америка.
През лятото на 1947 г.
в едно ранчо, близо до Розуел, се разбива НЛО.
Всички по света го знаят като "Розуелският инцидент".
Този случай превръща Труман в първият президент,
който публично се справи с феномена НЛО.
На 8 юли вестниците съобщават, че ВВС са намерили летяща чиния.
На 9 юли те се отрекли от думите си
и казали, че това е само метеорологичен балон.
За пресата, историята е изчерпана.
За уфолозите, тя става началото на правителствената НЛО-конспирация.
Предвид, че нацията е изправена пред сериозни предизвикателства,
Труман решава да скрие този инцидент от обществото.
Това е началото на Студената война.
2 години след Втората световна светът още не се е успокоил...
и изведнъж ви се стоварва това.
Не знаете какви са тези същества, не знаете какво искат,
не знаете абсолютно нищо за тях, освен че не са наши.
Това е ужасна неизвестна.
Наблюдения на НЛО има през целия мандат на Труман.
През юли 1952 г.
той се сблъсква с явлението лично.
Само няколко месеца преди Труман да напусне поста си,
са наблюдавани поредица от НЛО над Вашингтон.
Известни са като "Вашингтонската въртележка".
Бяхте ли уведомен от началник-щабовете...
за неизвестните НЛО-та? Говоря за летящите чинии.
Да, ние обсъждахме това при всеки разговор с военните,
но никога не получих конкретна информация от тях.
Важността на събитието го извела на първа страница в "Ню Йорк таймс",
засенчвайки дори националния конгрес на демократите.
Многобройните наблюдения на НЛО около Белия дом,
принуждават Труман да вземе извънредни мерки.
ВВС изпраща изтребители да ги пресрещнат
и се твърди, че Труман е издал заповед обектите да бъдат сваляни.
Това е било важно събитие в историята на уфологията.
Досиетата на MUFON разкриват, че големият брой свидетели на събитието,
карат Труман да създаде специална комисия по въпроса за НЛО.
Той сформирал т.нар. "Комисия Робъртсън".
Това били сътрудници на ЦРУ,
които са натоварени със задачата да проучат ситуацията
и да разберат как да се справят с положението.
В резултат комисията препоръчва образователна кампания,
която да отслаби интереса към темата,
а цивилните изследователи на НЛО да бъдат следени.
Комисията Робъртсън е сигнал за избора направен от правителството -
да управлява общественото мнение по темата за НЛО.
Това, което комисията постигна,
е че в свръхсекретният свят се появи оправданието,
за още по-плътното затваряне на капака.
Междувременно президентството на Труман изтекло.
Последното му важно дело в Белия дом е свързано с НЛО.
Опасявайки се от разрушителна за обществото криза,
свързаните с НЛО преживявания на президентите Труман и Айзенхауер,
ги подтикват към политика на секретност.
Но президентът Джон Кенеди възприема по-различен подход,
когато заради НЛО едва не започва Трета световна война.
Досиетата от Хангар 1 ни разкриват мандата на Кенеди,
който така и не успя да довърши.
Вътре в Хангар 1, MUFON отварят 70 000 досиета,
с надеждата най-накрая да разкрият,
какво наистина знаят президентите на САЩ за НЛО и извънземните.
Труман и Айзенхауер издигат стена от секретност
и скоро техните приемници се сблъскват с трудности,
опитвайки се да променят тази политика.
Досие: Джон Ф. Кенеди
Страхове през Студената война, 1961-1963 г.
Джон Кенеди може би е ключова фигура в заговора за мълчание.
Вероятно зарази неговата съдба настоящите президенти
не разкриват тайната на НЛО.
Джон Ф. Кенеди е бил президент в разгара на Студената война,
противостоял е на СССР в ракетната криза
и в космическата надпревара.
5 ноември 1961 г.
Кенеди научава, че съветските радари
не могат да идентифицират някои обекти в тяхното въздушно пространство,
в това число и евентуални НЛО.
Възможно ли е това да предизвика случайна война?
Това му напомня за един разговор от началото на 1961 г.
с директора на ЦРУ Алън Дълес.
Дълес съобщава на президента Кенеди,
че ЦРУ е изпращало примамки в съветското въздушно пространство,
за да тества възможностите на техните радари.
Дълес се опасява, че руснаците няма да направят разлика
между НЛО, самолети и балистични ракети
и се бои, че те може да сметнат НЛО за американска ракета
и да нанесат ядрен удар.
Кенеди решава да се обади на своя съперник в Студената война -
Съветският съюз.
Той е категоричен, че трябва да имаме диалог.
Няма да бъдем техни съюзници, но трябва да си сътрудничим,
за да може да разберем това явление
и да не започнем случайна война.
Не знаем какво е обсъждал Кенеди със СССР между 1961 и 1963 г.,
но през 1963 г. се случва нещо много интересно.
11 ноември 1963 г.
СССР изстрелват безпилотен космически кораб,
но той така и не излиза в околоземна орбита.
На 11 ноември СССР изстрелват безпилотен космически кораб,
известен като "Космос 21".
Истинската му мисия е неизвестна и до днес.
По незнайни причини той така и не навлязъл в орбита.
Това изстрелване е забулено в много тайни.
На другия ден Кенеди представил меморандум за национална сигурност,
молейки НАСА да участва в съветската космическа програма.
Той изпратил бележка дори на ЦРУ,
с искането да споделят тайните си документи и информация със СССР,
относно НЛО.
Може би никога няма да разберем истината за провала на "Космос",
но знаем, че нарежданията на Кенеди никога не са изпълнени,
защото се случва трагедия.
Бележката на президента до ЦРУ е с дата 12 ноември 1963 г.
Само десет дни по-късно Кенеди е убит.
Някои твърдят, че един от мотивите за убийството му,
може да е свързан с желанието му за споделяне на НЛО тайните
с руснаците.
Кенеди е бил нещо като ренегат.
По много начини е бил против елита в националната сигурност,
както и към техните политики, включително и към НЛО.
Смъртта на Кенеди
слага край на плана му за размяна на НЛО тайни с руснаците.
Въпреки това, досиетата на MUFON разкриват,
че НЛО-та продължават да всяват хаос
през целия период на Студената война,
причинявайки все повече напрежение между САЩ и Съветския съюз.
Досие: Наблюдение на НЛО.
Военна база "Малмстрьом", 1967 г.
16 март 1967 г.
Военновъздушна база "Малмстрьом", щата Монтана
Друг важен случай е този от март 1967 г.,
във ВВС базата "Малмстрьом" в Монтана.
Там са разположени голям брой ядрени ракети,
пръснати на стотици квадратни километри.
Там има центровете за управление на запуска им.
На този ден, 16-ти март,
няколко човека от наземния персонал
виждат нещо, което описват като искрящ яркочервен обект,
летящ много ниско.
Те се свързват с подземния команден център
и докладват на лейтенант Робърт Салас по телефона.
Салас отива да говори с командващия офицер,
а междувременно ракетите започнали да се изключват една след друга.
Имате случай, при който се появява НЛО,
а ракетите започват да се изключват.
Мисля, че е логично да има връзка.
Това не е единственият случай.
Оказва се, че НЛО-та продължават да подриват както съветските,
така и американските ядрени бази,
по време на президентството на Ричард Никсън.
Подобно на Кенеди, Никсън се опасява, че тези инциденти
може да доведат до погрешно изстрелване на вражески ракети.
1971 г.
Никсън и съветският президент Брежнев подписват международно споразумение,
касаещо проблема.
Той е подписан на 30 септември 1971 г.
Целта му е да сведе до минимум вероятността от ядрена война.
В една от точките на договора,
изрично се уреждат мерките за уведомяване на другата страна,
когато някой от тези неизвестни обекти не е наш.
Договорът между Никсън и Брежнев,
може да е предотвратил случаен ядрен конфликт по време на Студената война,
но досиетата на MUFON навеждат на мисълта,
че знанията на Никсън за НЛО,
не се ограничават само до заплахата от ядрена война.
Следва.
Президентът Никсън споделя тревожни доказателства за извънземни посетители
със свой известен приятел.
MUFON проучва документите в Хангар 1,
за да открие какво знаят президентите ни за НЛО и извънземния живот.
По време на Студената война, НЛО било причина за много заплахи,
което накарало Никсън да сключи международно споразумение,
засягащо тази тема.
Но има сведения,
че връзката на Никсън с НЛО, не се ограничава само с това,
а че дори може да е споделил тайни доказателства с известен приятел.
Досие: Ричард Никсън. Среща с извънземни.
ВВС база "Хоумстед" 1974 г.
Ричард Никсън е бил запленен от НЛО.
Той научава много информация като вицепрезидент на Айзенхауер,
през 50-те години.
Има слухове, че през 1974 г. той споделя тази тайна
със своя приятел и фен на НЛО, актьорът Джаки Глийсън.
Маями, Флорида. 1974 г.
Ричард Никсън посещава своя дом във Флорида
и играе голф с приятелят си, комика Джаки Глийсън.
По време на играта те говорят за НЛО.
Същата вечер Ричард Никсън се появил в дома на Глийсън,
бил сам в колата, без Тайните служби
и казал на Глийсън, че иска да му покаже нещо.
Има свидетелства, че Никсън е тръгнал на юг от Маями
и шофирал към военновъздушната база "Хоумстед".
Глийсън си спомня, че когато пристигнали в базата,
полицаят погледнал в колата и ченето му увиснало от изненада.
Не можел да повярва, че зад кормилото бил Никсън.
Той им дал знак и ги пуснал вътре.
Никсън завел Глийсън до охраняемо място в базата,
където съхранявали останки от катастрофи.
Те влезли в една вътрешна стая.
Там той видял 6 или 8 модерни хладилни камери.
Когато погледнал вътре, отначало си помислил, че вижда деца,
но след по-внимателен оглед,
той осъзнал, че това са тела на извънземни.
Глийсън бил потресен,
и когато се прибрал у дома, казал на жена си за видяното.
Тя оповестява историята му и казва, че в продължение на 3 седмици
Глийсън не можел да се храни, не бил на себе си,
защото не можел да разкрие истината за извънземните пред обществеността.
Няма никакъв официален документ за това събитие.
Ако е истина, това означава, че Никсън е бил добре осведомен за НЛО.
Но досиетата също така показват,
че не всеки президент е имал такъв пълен достъп.
По време на управлението на Бил Клинтън,
неговото търсене на истината за НЛО в историята на САЩ,
се натъква на стена.
Ставайки президент, Клинтън назначил своя приятел Уебстър Хабъл
за втори човек в Министерството на правосъдието.
В книгата си Хабъл пише,
че Клинтън искал от него да разследва две неща:
Кой е убил Джон Кенеди
и дали НЛО са истински.
Казаха ми, че Бил, Хилъри, или много близки техни приятели,
са виждали НЛО.
Така че Бил и Хилъри са се интересували от феномена НЛО.
В желанието си да се сдобие с повече информация за НЛО,
Клинтън се възползва от годишнината от инцидента в Розуел,
за да възобнови случая.
През 1993 г. Клинтън дава разрешение
за ново разследване на Розуелската катастрофа.
През 1994 г. ВВС излиза с доклад,
че това е било метеорологичен балон, че няма нищо прикрито
и така Клинтън се оказва в задънена улица.
Клинтън се върнал във ВВС базата и попитал конкретно за телата,
които е чувал, че са намерени на мястото.
Заключителният доклад на ВВС, се наричал "Случаят закрит".
Там се казва, че откритите "тела", са чучела за краш-тестове.
Ако ВВС на САЩ са намерили тела на извънземни,
те не са ми го казвали, а аз искам да знам.
Въпреки усилията на Клинтън,
разследването му не успява да открие допълнителна информация
относно НЛО.
Възможно ли е да има тайни, които дори президентът не знае?
Познавам един господин, който е разговарял с Бил Клинтън,
брилянтен учен, със силен интерес към темата за НЛО.
Той ми каза, че президентът Клинтън е заявил:
"Да, това е много интересна и важна тема,
но за съжаление ръцете ми са вързани."
Да, президентът на САЩ има влияние и престиж,
но докъде се простира властта му по този въпрос?
Смятам, че не е толкова голяма, колкото хората си мислят.
Опитах се да разбера дали има тайни правителствени документи.
Ако има, значи са били укрити и от мен.
Възможно е да има някакъв реален човек,
който седи някъде и крие тъмни тайни дори от президентите,
но ако е така, значи ми е убегнало.
Според досиетата на Хангар 1, някои президенти
може да са имали достъп до тайните на НЛО и извънземните,
докато други са държани в неведение.
Все пак, двама съвременни президенти са имали срещи с НЛО
и са го признавали.
Следва.
Какво всъщност знаят нашите президенти за НЛО и извънземните?
Вътре в Хангар 1,
досиетата на MUFON сочат един възможен модел.
Някои президенти, като Ричард Никсън,
може би имат изключителен достъп до информация за НЛО,
докато други президенти, като Бил Клинтън,
вероятно са пренебрегвани.
Но поне двама съвременни президенти
лично са виждали НЛО, преди да встъпят на поста си.
И президентът Джими Картър открито е разказвал за това.
Досие: Джими Картър. Наблюдение на НЛО.
Лири, Джорджия 1969 г.
Може би връзката на Картър с НЛО е най-интересна.
За него може да се говори много.
Джими Картър е бил първият кандидат-президент на САЩ,
който признава, че е виждал НЛО.
Лири, Джорджия. Октомври 1969 г.
По време на кампанията си за губернатор, Картър се подготвя за реч.
През 1969 г., като кандидат за губернатор на Джорджия,
Джими Картър изнася реч в "Лайънс Клуб" в гр. Лири.
Те стоят на улицата, събира се тълпа,
когато човек от публиката забелязва НЛО в небето.
Никога не се опитах да идентифицирам видяното.
Беше много необичайна светлина в небето.
Никога не съм виждал нещо подобно. Бяхме 20 души.
През 1973 г., още като губернатор,
Картър е помолен от международната служба по НЛО,
да подаде доклад за наблюдението си.
Той го направил и станал единственият президент,
който официално е записан като свидетел на НЛО.
Картър разказва историята много пъти, открито и без колебание.
Това преживяване го кара да симпатизира на очевидците на НЛО.
Хората виждали неговата откритост по темата и питали:
Добре, ако станете президент, ще разгласите ли официалните сведения
за разследванията на НЛО?
А Джими Картър казал, че ще работи в тази посока.
Ще направя така, че информацията да стане достъпна за обществото
и за учените.
Но изпълнил ли е Картър своето обещание?
Той бил избран за президент през ноември 1976 г.
Благодарение на много достоверен източник,
знаем за срещата на Джими Картър с директора на ЦРУ
Джордж Хърбърт Уокър Буш.
След избирането си за президент, Картър участва в брифинг
с бившия директор на ЦРУ Джордж Буш.
По време на брифинга
Джими Картър поискал документите, свързани с НЛО.
Джордж Буш му казал:
"Не мога да ги да ви дам, достъпът е ограничен,
а любопитството на президента не е достатъчно за достъп."
Историята е от 1977г., след като Картър става президент.
Това е много интересна година,
защото Белият дом е бил зарит от хиляди писма на граждани,
които се надявали, че този президент ще им каже истината.
Хората се питали дали той ще изпълни предизборните си обещания.
Когато Картър встъпва в длъжност,
той наистина се опитва да огласи информацията за НЛО.
Той привлякал високопоставени служители,
които да контактуват с три различни агенции - ФБР, ЦРУ и НАСА,
но се натъкнал на стена.
ФБР твърдели, че при тях няма нищо,
а НАСА получила заповед от ЦРУ да не сътрудничи,
През цялото лято на 1977 г.
се водили преговори между Белият дом и НАСА.
Това, което открихме е, че НАСА са казали,
че за нищо на света няма да дадат съгласие.
Сега вече знаем, че зад тях е стояло ЦРУ,
което им е забранило да дават съгласие.
Джими Картър изглежда е безсилен да стигне до истината за НЛО,
но въпреки това, неговото президентство
се счита за златен век в изследването на НЛО.
Хиляди документи за НЛО
са били обнародвани в резултат на Закона за свобода на информацията.
Половината от тях са освободени по времето на мандата на Джими Картър.
Документите на MUFON сочат, че личният опит на Картър
го подтиква да разкрие колкото се може повече информация за НЛО,
но той не е единственият президент,
който лично е виждал НЛО, преди встъпването си в длъжност.
Като губернатор на Калифорния,
Роналд Рейгън също е наблюдавал НЛО.
Те видели бял обект, който се движел на зиг-заг в тяхната посока.
Попитал го: "Губернаторе, нима ми казвате, че вярвате в НЛО?"
Личната среща на Рейгън с НЛО.
Следва.
Досиетата на Хангар 1 разкриват, че всеки президент след Хари Труман
е имал опит с НЛО.
Джими Картър признавал, че лично е виждал НЛО
и той не е единственият президент, който го е правил.
Роналд Рейгън също е срещал НЛО.
Досие: Роналд Рейгън. Наблюдение на НЛО.
Калифорнийското въздушно пространство, 1974 г.
Лятото на 1974 г.
Губернатор Роналд Рейгън се прибира у дома след изборите.
През лятото на 1974 г. той е бил губернатор на Калифорния
и по време на кампанията е летял на малък самолет "Чесна".
С него били пилотът и още двама човека.
И те видели бял обект,
който се движел на зиг-заг в тяхната посока.
През 70-те години никое летателно средство не се движи на зиг-заг.
Пилотът на самолета, Бил Пейнтър, дава описание на събитието:
Той беше на няколкостотин метра от нас
и светлината му постепенно започна да се усилва.
После той се разтегна и светлината изчезна,
излитайки под 45 градусов ъгъл и с много висока скорост.
Всички бяхме вцепенени.
За един миг НЛО-то разви невъобразима скорост.
Седмица след тази среща, Рейгън бил на друг самолет.
Седял до журналистът Ник Милър от "Уолстрийт джърнъл" и разговаряли.
Рейгън все още бил развълнуван от тази среща
и му разказал за преживяването си.
По-късно Милър описва този разговор
и казва, че след тази новина погледнал Рейгън и го попитал:
"Губернаторе, нима ми казвате, че вярвате в НЛО?"
Според Милър, в този момент Рейгън разбрал, че е стъпил накриво
и не бива да продължава, защото ще му струва политическата кариера.
От този момент той се одръпва и казва:
"Не знам какво точно видяхме, но беше много интересно."
Досиетата на Хангар 1 сочат, че до избирането му за президент,
Рейгън е дълбоко повлиян от срещата с НЛО.
В неговият заместник мнозина видели човекът,
който държи ключовете към тайните на НЛО в Америка -
Джордж Хърбърт Уокър Буш.
Буш е оглавявал ЦРУ през последната година от управлението на Джералд Форд.
Ако разгледаме семейството на Буш, започвайки от Прескот Буш,
всички те са били дълбоко свързани с ЦРУ.
Възниква въпросът, дали Рейгън е получил някаква информация за НЛО
от вицепрезидента Джордж Буш? Мисля че е възможно.
Той бил не само един от най-информирани хора в света,
но и един от най-потайните, що се отнася до НЛО.
Интересното е, че по време на управлението на Джордж Буш-старши,
е обнародван само един документ, касаещ НЛО,
и въз основа на всички наши изследвания,
именно Джордж Буш-старши е пазел информацията за НЛО.
От всички съвременни президенти именно Джордж Буш е този,
който е считан за най-съпричастен към темата.
Не само защото е бил директор на ЦРУ за една година при Форд,
но и защото е бил свързан с ЦРУ дълги години преди това.
Уфолозите винаги са смятали,
че Джордж Буш е един от важните играчи в НЛО-играта.
Има слухове, че е бил част от "Маджестик 12" -
група за контрол и прикриване на феномена НЛО.
Много хора смятат, че Джордж Буш е членувал в тази група.
Той се ползвал с доверието на военните и на разузнаването,
и е имал много власт чрез връзките си в петролната индустрия и политиката.
Като бивш директор на ЦРУ и член на "Маджестик 12",
президентът Буш със сигурност е пазел тайната за НЛО.
Но има един рядък случай, при който той се изпуска
и намеква за информацията, която може да притежава.
7 март 1988 г.
Роджърс, Арканзас
Президентската кампания на Джордж Буш е в разгара си.
По време на кампанията, Буш изнася реч в Арканзас
и Чарлз Хафър, снабден с диктофон,
му задава традиционният за кандидатите въпрос:
"Ако бъдете избран, ще огласите ли тайните на НЛО?"
Джордж Буш-старши казва: "Да, ще го направя.
Изпратете ми това, което имате."
Чарлз Хафър отговаря:
"Хайде де, били сте директор на ЦРУ. Знаете какво се случва."
Тогава Буш-старши казва:
"Да, знам това-онова. Аз знам много."
Тихите води са най-дълбоки
и подозираме, че в тънката папка на Буш,
се съдържа богата информация за НЛО.
Също като Буш,
никой президент досега не ни е разкрил тайните на НЛО.
Но скорошните събития по света ни дадоха надежда за промяна.
Дали Барак Обама ще е президентът,
който най-накрая ще разкрие тайната на НЛО?
Следва.
Досиетата на MUFON показват, че през последните 70 години
всеки президент на САЩ се е сблъсквал с явлението НЛО.
И до днес част от материалите по темата са засекретени,
оставайки заключени от очите на обществото.
Встъпването в длъжност на президентът Обама,
поражда надежда сред мнозина,
че може да предстои пълно разкриване на НЛО.
След избирането на Барак Обама за президент през ноември 2008 г.,
преходният екип в Белият дом e оглавен от Джон Подеста.
Това беше знаково за изследователите на НЛО,
защото Подеста беше Шеф на кабинета при Клинтън
и на няколко пъти е говорил публично,
че смята НЛО за актуална тема,
и че по нея трябва да се разговаря открито.
Джон Подеста говорил за това в Националния прес клуб през 2002 г.
Той казва:
Смятам, че е време да разбулим истината
по въпроса за правителствените разследвания на НЛО.
Трябва да го направим, защото американците
могат да се справят с истината.
Дали назначаването на Подеста в екипа на Обама
е знак, че най-накрая ще научим истината?
Поне така мислехме.
Но Обама вече е във вторият си мандат и ние още чакаме.
Имаше много предсказания, че Обама ще ни разкрие истината,
че е човекът, който ще сложи край на десетилетната тайна на НЛО
и истината ще изплува.
Всъщност виждаме, че Барак Обама...
... пренебрегва феноменът НЛО,
подобно на всички президенти от последните 50 години.
Обама създаде сайт петиция "Ние, Народът",
където всяка група може да зададе въпрос
и да получи отговор от Белият дом.
На дългоочакваният въпрос относно извънземните отговорът бил,
че няма доказателства някога да сме били посещавани от извънземни
и че няма доказателства за съществуването на разумен живот във вселената.
Как могат да направят такова изявление,
когато има толкова много документи, свидетели
и доказателства за противното?
Отговорът на Белият дом поражда съмнението,
че истината няма да излезе наяве.
Това отново повдига въпросът: Какво наистина знаят президентите?
Каква ли информация може да са научили, поемайки поста,
че избират политика на мълчание относно НЛО?
Лично записах разказа на един високопоставен сътрудник на ЦРУ,
който изрично ми заяви,
че през юни 1977 г.
Джими Картър получил официален брифинг по темата НЛО.
След края на брифинга, той е видян на бюрото си,
много дълбоко разстроен
и ридаел, държейки главата си с ръце.
Така че, каквото и да е чул Картър, това го е разстроило дълбоко.
Възможно ли е президентът да е научил такива факти за НЛО,
че е сметнал оповестяването им за лоша идея
и риск, който не може да поеме?
От 20-годишните ми изследвания на президентските досиета съдя,
че президентът е наясно какво се случва.
Всеки президент е съпричастен в опазването на тайната.
Според мен това означава, че когато се избира президент,
е добре кандидатът да обещае, че тези неща ще бъдат оповестени,
но щом влезете в президентството, те ви дават брифинг
и започват да ви обясняват защо прикриването е важно
и изведнъж разбирате, че има смисъл.
Проблемът с разкриването е, че ще забърка голяма каша,
прекалено голям хаос и ще отвори кутията на Пандора,
с което не би се справило никое политическо учреждение.
Виждате как всичко се срива...
краха на фондовата борса, паниката...
ще се налага да обяснявате отвличанията от извънземни...
трябва да се изправите срещу всички тези нежелателни въпроси.
Когато човек е избиран за президент,
той смята, че ще осъществи всичките си детски мечти
и ще направи страната по-добро място за живеене.
Но когато заеме този пост, той разбира, че...
има много по-малко правомощия, отколкото е смятал
и усеща собственото си безсилие,
особено що се касае за мистериозната тема за НЛО
и за присъствието на "другите" на Земята,
които контактуват с хората.
Това не означава, че истината няма да излезе наяве,
но ще случи само тогава, когато притиснем политиците към стената
и те нямат друга алтернатива, освен да си признаят.
Проучването на досиетата от Хангар 1,
разкрива връзката на президентите с НЛО.
Всеки президент след Хари Труман, се е сблъсквал с този феномен.
Някои от тях даже са споделяли преживяванията си относно НЛО,
но изглежда всички са приели политиката на мълчание.
Може би тайните на НЛО
са обречени завинаги да останат заключени.